mteb/NusaParagraphTopicClassification huggingface dataset:
Di Game Total war shogun aya Ciri séjén khas Jepang anu dibawa dina kaulinan ieu nyaéta Bushido jeung kahormatan (Honor). Pamakéan budaya anu kacida ngajungjung sumanget perang jeung kahormatan ngajadikeun Shogun 2 boga sistem Honor anu kudu diperhatikeun sacara saksama. A Daimyo bisa leungit beungeut lamun pasukan nu dipingpinna langsung eleh perang, teu mantuan wewengkon séjén nu jadi sobat lamun merlukeun, jarah ka karaton musuh manéhna ngéléhkeun, pindah agama Kristen, jeung ngantep jenderal nu kahormatan geus tarnished (pikeun Contona, mindeng kaleungitan perang) teu bunuh diri (seppuku). The Daimyo anu Honor geus fallen bakal nyanghareupan pamberontakan populér sarta jenderal anu nyoba maéhan anjeunna pikeun nyokot posisi Daimyo. Dampak bahaya ieu ngajadikeun sistem Honor teu matak enteng.
Jajanan budak nu biasa diicalkeun dihareupeun sakola tos mangrupi-rupi rupana. Hiji patuangeun nu ngeunah sareng gampil dijieun nyaeta endog gulung. Bahan utama jang nyieun endog gulung teh nyaeta endog, tipung, bihun, sareng bumbu-bumbuan. Nyieunna gampil, mimiti endog dicampurkeun sareng tipung tong hilap oge ditambihan cai ngarah rada encer. Panaskeun minyak, upami tos panas adonan tadi teh saeutik-saeutik diasupkeun ka minyak. Keur nambahan tekstur endog gulung asupkeun oge bihun nu tos rada leuleus ka minyak. Teras digulung ku nyere atawa awi leutik nika mangrupakeun sasatean. Kur nambihan cita rasa bere bumbu-bumbu sapertos barbeque, balado, keju, atawa jagung bakar ka endog gulung.
Salah sahiji hobi nu nuju digandrungi pisan ku budak ngora nyaeta naek gunung atawa nu sok disebut hiking. Unggal libur damel pasti we sasaran utamana teh hiking. Malahan mah aya nu ngajadikeun hiking teh sumber panghasilan utama. Hiking oge dijadikeun salah sahiji sarana pengalihan tina hiruk pikuk perkotaan, supaya balik deui ka suasana alam. Hiking saolah jadi kagiatan wajib generasi Z. Seueur nu nargetkeun hiking ka unggal gunung di Indonesia, dugi ka bebelaan nabung supaya tiasa kalaksana. Enya da hobi mah saolah teu meunang henteu. Aya kapuasan tersendiri mun beres ngalaksanakeun na teh. Hiking mulai rame ti saban covid-19 an.
Sanajan geus teu loba manggihan, imah adat Sunda mibogaan sababaraha ciri anu khas, jadina bisa babari apal imah adat ieu. Nu kahiji dina posisina, biasana imah adat ieu ngan nyanghareup ka arah kulon jeung wetan. Hal ieu saluyu jeung pamahaman masarakan Sunda dina ngawangun imah. Nu kadua tembok, ciri khasna nyaeta materialna nu dijieun tina anyaman awi. Sabab dijieun tina awi, tangtu tembok teu kabentuk rapet nu ngamungkinkeun aya angin nu asup di luar, jadina sirkulasi angin cukup alus. Nu katilu lantai, lantai dijieun tina awi nu geus dipotong-potong jeung geus disusun rapih pisan. Sarua siga tembok, hal ieu nyieun imah mibogaan sirkulasi anu alus.
Sateuacan numpak angkot urang kedah merhatikeun sababaraha hal supados teu salah basa urang numpak angkotna. Anu kahiji urang kedah mastikeun heula urang bade ka mana tujuanna kanggo nentukeun angkot mana anu bakal urang tumpakkan lantaran di Bandung mah biasana aya sababaraha angkot anu jalurna pasalingsing di jalur anu sarua tapi tujuan akhirna benten. Lamun bisa mah urang naros heula ka rerencangan anu geus lami cicing di Bandung supados teu ditipu ku tukang angkot. Komo biasana sopir angkot mah sok ngabobodo panumpang supdos manehna numpak ka angkotna, biasana sok diarahkeun kanggo numpak angkot manehna sangkilang panumpangna kedah naek dua kali, padahal bisa wae numpak angkot anu hiji kali langsung nepi ka tujuan.
Ayeuna mah teu kudu boga dapur jang masak, teu kudu boga kompor jeung gas tabung. Asal boga panci elektrik, jeung aya listrik pengganti gas tabungna. Urang keur jaman kuliahan, lamun di kos sok masak sorangan, enya ge kos leutik euweuh dapuran, tapi masih bisa masak sorangan. Sabab boga alat masak panci elektrik. Jadi lamun hayang ninyuh mie ge babari, tinggal di caian pancina, tuluy nungguan 3 menitan, si cai geus ngagolak, asupkeun weh mie na. Da teu lila ge asak. Lamun hayang ninyuh cai kopi oge gampang, urang sok naheur heula kana panci eta. Salian ti eta, bisa oge nyeupankeun dahareun ngameh haneut deui, ieu mah lamun urang meuli rencang sangu, sok dihaneutkeun heula samemeh di dahar.
Boga dulur nu jago gambar kartun, manehna anak yatim. Jadi urang boga ide jang nyalurkeun bakatna oge meh manehna boga duit tambahan. Tah urang nitah manehna ngagambar sababaraha karakter kartun, baheula mah nu keur rame teh kartun konan. Geus beres ku urang di fotokopi, baheula mah motokopi lima ratuseun oge meunang loba, aya kana sapuluhan mah. Hasil fotokopian eta, ku urang dijual ka babaturan di sakola saharga dua ratus perak. Ieu sabenerna geus untung gede, sabab modal hiji lembarna ngan lima puluh perak. Gambar nu geus dibeuli ku babaturan biasana sok langsung diwarnaan ku maranehna make patlot gambar warna-warni. Ngagambarna sakreatif maranehna.
Jaman sosial media ayeuna bisnis jualan online teh boga paluang anu gede pisan. Geus loba contoh na loba pangusha panguaha anu jualan tina online jadi sukses jeung beunghar. Jualan online emang loba kauntungan nana salah sahijina nya teu kudu ngabogaan loba tempat tapi nya gumantung oge kana jinis usahana. Lamun urang ngajual baju ti online biasan aurang teu butuh tempat anu lega pikeun dagang. Di ruang tamu imah oge mahi lamun skala na leutik mah kan ngan di pake saukur jualan bias na mah di pake paranti ngadisplay barang na. Urang kari live di sosial media keur ngadangkeun nana ngke lamun batur loba nu nonton bisa langsung meli pake link anu geus di sadiakeun didinya.
Kuda Renggong mangrupakeun kasenian khas Jawa Barat nu mintonkeun kaparigelan kuda dina atraksi jeung nari saluyu jeung irama musik. Kasenian ieu asalna ti Sumedang. Kecap renggong mibogaan harti dina bahasa Sunda nyaeta kamonesan. Kuda dilatih ku cara leumpang saolah-olah nari miluan irama musik saperti kendang. Kuda renggong ngan dipintonkeun di desa jang ngaramekeun acara saperti acara sunatan. Kasenian ieu tuluy mekar nepikeun ka bisa jadi agenda taunan. Salian ti atraksi, lalaki anu disunatan oge bakal didangdanan saolah-olah saperti arjuna, kitu oge jeung kuda nu dihias make pakean kuda anu gagah. Jadi bentukna teh pawai jeung biasana kasenian ieu mintonkeun 1 nepikeun ka 4 kuda.
Naon daptar profesi anu bakal diganti ku robot dina mangsa nu bakal datang? Henteu kedah ka hareup, ayeuna parantos seueur.
Tellers → ATM. Petugas Pembayaran di jalan tol → Gerbang otomatis mayar emoney Teu kacaturkeun pabrik, loba mesin nu diganti, sabab mesin mahal di awal, tapi salila dipaké moal aya demo nuntut THR jeung naékkeun gaji. . Kecerdasan jieunan anu dilakukeun antara séjén dina widang Pelatihan Kabugaran sareng Panaséhat Keuangan.
Aya réstoran sushi geus ngagunakeun robot dina hal delivering dahareun. Rata-rata padamelan anu diganti biasana anu ngagunakeun otot, sedengkeun AI bakal ngagentos padamelan anu ngagunakeun otak. Malah sababaraha tugas pilot geus diganti, nyaéta ku ngagunakeun pilot otomatis. Supir ogé tiasa diganti engké ku Vihicle otonom, contona supir pangiriman, treuk di tambang ogé tiasa diganti tanpa supir.
Sabtu kamari urang sareng rerencangan bade liburan sakedap sabab ngan sakedap ngan nginepna dua poe di Bandung. Urang mangkat ti puwakarta naek kareta ka bandung terus turun di stasiun, Urang mangkat ka stasiun naen angkot heula ku sabab hoream mun kudu nitipkeun motor atawa mobil di stasiun. Urang nek kareta jam 9 isuk, di bandung urang  mesen hotel nu di pesen teu jauh ti stasiun bandung jarak na ngan babaraha meter. Kusabab liburan na ngan sakeudeung jadi teu milih hotel mewah, tapi hayang nyobaan hotel kampus di Bandung, nyaeta Bobobox Pods Pascal. sanggeus check in terus meunang kamar. kamarna alus pikeun hotél kapsul, jarakna ogé teu jauh teuing tina angkutan umum.
Sakola abdi ayana di sisi wahangan Citarum, ku kituna di sakola na ge aya ekskul arung jeram. Ekskul ieu teh kabilang ekskul nu jarang pisan jeing teu aya di sababaraha sakola. Ekskul arung jeram di sakola abdi mah ayeuna tos aya dua puluh anggota, jadi salah sahiji ekskul nu dibanggakeun di sakola. Prestasi nu tos diukir ku ekskul arung jeram teh masihan sumbangsih pisan kana ngaharumkeun nama sakola. Biasana latihanna unggal poe Sabtu jeung Minggu ti jam tujuh isuk nepi ka jam salapan, tuluy sambung deui jam dua beurang nepi ka jam opat sore. Mun hayang asup ekskul ieu teh syaratna ngan hiji, aya kawani jeung aya kadaek dina diajarna.
Ayeuna aya produk kulkas ti merek Changhong nu unik, nyaeta kulkas mini. Kulkas mini ieu teh cocog pisan pikeun dianggo di kos atanapi di hotel-hotel. Saluyu sareng ngaranna ieu kulkas emang mini. Jangkung, lebar, sareng panjangna teu tebih ti satengah meter. Ukuran tangtosna mah nyaeta 474 x 447 x 496 mm hungkul. Volumena ngan 46 liter, ku volume sakieu dayana ngan 50 watt, luewih alit dibanginkeun kulkas nu biasa. Rak-rakna berbahan tempered glass janten elegan tur gampil upami bade dibersihkeun. Panyekelanna ekonomis tur ergonomis janten merenah dianggo. Suhu pang tiisna tiasa nika keun -7 darajat celcius, tombol pengaturan shuu na ge gampil dianggo.
Bungkusan ramah lingkungan nyaeta bungkusan nu didesain ngameh teu nyiptakeun dampak buruk keur lingkungan. Ieu penting oge diterapkeun dina bungkusan oleh-oleh khas daerah ngarah babari di daur ulang jeung bisa digunakeun deui. Singkatna mah bungkusan nu berkelanjutan teh nyaeta bungkusan nu teu ngaracunan lingkungan alam, mimiti ti cara nyieunna nepikeun ka bungkusan eta dipiceun. Ulah make plastik, sabab plastik butuh nepikeun ka 500 taun jang diuraikeun. Tangtuna ieu bisa jadi ngabahayakeun jang ekosistem. Sanajan plastik bisa didaur ulang, plastik lain bahan nu dikategorikeun ramah lingkungan. Usahakeun ulah make plastik jadi kudu neangan alternatif nu sejen, salila ieu loba nu ngagunakeun teh kusabab murah biaya produksina.
Gunung Papandayan jadi salah sahiji wisata andalan di Jawa Barat. Lokasina aya di  Cisurupan, Kabupaten Garut. Di Gunung Papandayan aya menara pandang nu tiasa ningali endahna komplek Papandayan. Aya oge kolam renang cai panas jeung taman edelweiss di caket parkiran. Parkiran na luas pisan, fasilitas kamar mandina oge memadai pisan. Tah, nu jadi salah sahiji kaunikan didieu nyaeta hutan mati. Hutan mati mangrupakeun tempat hutan nu tatangkalan na mati harideung sabab kakenaan erupsi gunung Papandayan. Tah justru tatangkalan nu paraeh ieu nu jadi daya tarik sabab bentuk na nu unik. Ieu tempat instagramable pisan, jeung deuih jarak na ti parkiran teu pati jauh, ngan sajam satengah tracking santai teh. Pokokna ieu spot foto nu wajib pisan aya dina feed instagram!
Dina ajaran Islam, unggal mu’min diwajibkeun sholat lima waktu. Kawajiban sholat lima waktu sapoe sapeuting dijelaskeun dina Al Qur'an dina QS An Nisa 103, QS Al Baqarah 43, QS Al Baqarah 238. Sholat teh tanda bahwa urang taat ka Allah SWT, Kagunaan sholat nyaeta jadi tiang agama, sholat bisa jadi konci surga, jeung bisa nyegah tina lampah keji jeung mungkar, Sholat jadi nu kahiji bakal si hitung  dina poe hisab ngke. Salian ti sisi agamana sholat oge ngabogan lb mangfaat ti sisi kasehatan nyaeta sholat mangrupa wangun latihan sarta ngaronjatkeun métabolisme hiji, kaasup ngaronjatkeun kaséhatan cardiovascular sakabéh. Gerakan solat ieu ngalibatkeun ruku dina arteri tukang, supados tekanan getih anu ngalir ka jantung janten lancar.
Aya hiji patuangeun nu jadi ciri khas di Sukabumi. Patuangeun nu kakoncara ieu disebat moci. Moci mimiti dikenalkeun ka daerah Indonesia khususna daerah Sukabumi  keur masa panjajahan Jepang kira-kira taun 1943 nika taun 1945. Kacaritakeun keur jaman panjajahan Jepang aya hiji markas tentara Jepang di daerah Sukabumi nyaeta sakitaran Kampung Kaswari atawa nu ayeuna kasebat SECAPA. Didieu mimitina masarakat Sukabumi diajar nyieun moci langsung ti urang Jepang. Saatos Jepang indit ti Indonesia, masarakat-masarakat di daerah tadi khususna masarakat Tionghoa ngalanjutkeun nyieun moci nika ayeuna moci jadi patuangeun khas Sukabumi. Salah sahiji produsen moci nu tos kakoncara kamana-mana nyaeta Moci Lampion atawa disebat oge Moci Kaswari kusabab diproduksi di kampung Kaswari.
"Camping" atanapi kémping mangrupikeun alternatif liburan anu pikaresepeun anu tiasa dilakukeun di luar. Ngarasakeun kaéndahan alam ngaliwatan kagiatan camping bisa ngurangan kabosenan ku hiruk-pikuk kagiatan sapopoé di perkotaan. Pamandangan alam anu éndah sarta hawa anu tiis di wewengkon Cidewata jadi daya tarik utama para wisatawan. Sarana anu aya di buper Cidewata diantarana tempat kemah, sapédah gantung, program pendidikan “outbound”, wc, mushola, lapak jeung ayunan. Salian ti éta, buper Cidewata ogé nyadiakeun fasilitas nyéwa tenda, “sleeping bag” jeung “hammock”. Sajaba ti éta, kadang wisatawan ogé bisa ngarasakeun pintonan langit dihias ku layung upami kantos hujan. ditambihan fasilitas akses jalan nu gampang diakses mobil ukuran sedeng, buper cidewata mangrupakeun altenatif nu cocok jang balarea.
Lari mangrupa salah sahiji olahraga nu pang populerna. Dina olahraga lari urang di perlukeun kakuatan jeung kecepatan. lari mangrupakeun cabang tina athletics. Atlétik sorangan dihartikeun salaku kagiatan jasmani atawa jasmani anu diwangun ku gerak dasar anu dinamis jeung harmonis, nya éta leupang, lumpat, luncat jeung maledog. Atlétik disebut indung tina sagala olahraga sabab ngandung rupa-rupa unsur gerak sapopoé. Lari aya sababaraha jinis na gumantung ku jarak anu di tepuhna, aya lari jarak pendek atawa sprint dina jarak 100, 200 sareng 400 méter. Lari jarak pondok mangrupikeun nomer anu paling bergengsi dina kategori olahraga lari. Lari jarak menengah anu nyertakeun 800 sareng 1500 méter aya deui Lari jarak jauh lamun dina olimpiade lari jarak jauh  mangrupa acara olahraga pangbadagna di dunya, jumlah lari jarak jauh anu dilombakeun nyaéta 5000 méter, 10000 méter sareng 3000 méter.
Diet anu sehat mangrupikeun salah sahiji hal anu tiasa laksanakeun pikeun ngajaga kasehatan. Salah sahijina ku loba dahar sayuran. Salad tiasa janten menu pilihan pikeun ngamimitian diet sehat. Tapi, salad anu nikmat henteu ngan ukur karasa tina sayuran nu seger, tapi oge tina bahan lainna anu dianggo, salah sahijina nyaeta pilihan jinis minyak anu dianggo dina salad. Masak salad sareng minyak zaitun langkung nikmat tibatan ngan ukur nganggo minyak biasa. Alesan kahiji, minyak zaitun boga rasa anu leuwih kaya tur leuwih sengit ti minyak biasa. Hal ieu ngajadikeun salad dijieun kalawan minyak zaitun pinuh ku rasa. Sajaba ti eta, minyak zaitun oge ngabogaan loba mangpaat kasehatan, kayaning ngandung lemak monounsaturated anu bisa nurunkeun kadar kolesterol sarta nyegah panyakit jantung. Kadua, minyak zaitun oge ngabogaan titik lebur leuwih luhur batan minyak biasa. Ieu ngandung harti yen salad disiapkeun kalawan minyak zaitun bakal gampang diolah merata, hasilna leuwih nikmat. Katilu, minyak zaitun oge miboga sipat antioksidan anu leuwih hade batan minyak biasa. Janten, ku ngagunakeun minyak zaitun nalika masak salad, anjeun bakal nampi rasa anu langkung sengit tur kauntungan kasehatan anu langkung sae.
Tah cicing di perumahan teh kudu siap kana sagala resikona, salah sahijina nyaeta kahirupan masing-masing, moal aya babaturan tatangga anu sok ririungan atawa sok babarengan. Hal ieu disababkeun mayoritas penghuni perumahan teh mangrupakeun pgawe anu sibuk di tempat gawena, jadi euweuh waktu jang sosialisasi jeung tatanggana nu aya di sakitaran imah. Mantak nu hirup di perumahan mah bakal moal apal kondisi jeung situasi sakitarna teh, paling ngan saliwat hungkul sabab sok oba teuing waktu di luar. Hal ieu teh bisa ngadampak negatif ka para masyarakatna sabab salian leungitna sosialisasi jeung nilai gotong royong, minimna interaksi ge sok micu hal-hal anu teu dipikahayang, misalna saling sangka atawa saling tuduh jeung tatangga mun aya permasalahan di imah teh.
Aya sababaraha alesan naha loba barudak ngora resep ngajalankeun sabudeureun tur kalibet dina kagiatan fisik. Barudak biasana gaduh seueur energi anu kedah dileupaskeun. Latihan sapertos ngajalankeun ngabantosan aranjeunna ngaleupaskeun energi ieu sareng janten langkung tenang. Manusa gaduh naluri alami pikeun gerak sareng aktip sacara fisik. Barudak anu henteu kapangaruhan ku gaya hirup moderen anu kirang aktif condong langkung mobilitas sareng lumpat. Barudak sering hoyong ngajajah dunyana ku cara anu aktip sareng ngalaksanakeun kagiatan fisik sapertos lumpat ngamungkinkeun aranjeunna ngalakukeun ieu. Ngajalankeun sabudeureun nyadiakeun stimulasi indrawi beda, kayaning rarasaan angin dina beungeut maranehanana sarta sora langkah suku handapeun aranjeunna, nu bisa jadi pangalaman senang keur budak.
Tanggal 15 Maret 2020, tepatna, Présidén Jokowi ngajak masarakat pikeun digawé ti bumi. Hal ieu dilakukeun pikeun ngaminimalkeun sumebarna Covid-19 di Indonésia. Saprak harita, sabagéan ageung urang Indonésia anu tos damel henteu deui damel ti kantor (work from office) tapi ti bumi. Sapertos transformasi anu sanés, modeu kerja anu robih ogé nawiskeun pangalaman anu énggal pikeun sadayana. Pangalaman anu énggal ieu teras nyiptakeun gap pikeun dua modus padamelan pikeun dibandingkeun ku anu kapangaruhan, nyaéta pagawé. Metik pro jeung kontra dina sababaraha aspék (conto: fleksibilitas, komunikasi, produktivitas), patarosan salajengna janten: "Sanggeus pandemi ieu réngsé, mode gawé mana nu bakal jadi pilihan pagawe di Indonésia? 100% Gawé ti Kantor, 100% Gawé ti Imah, atawa Hibrida? Pikeun ngajawab pananya ieu, ti 10 Nopémber nepi ka 2 Désémber 2021, urang ngayakeun panalungtikan ngeunaan preferensi skéma gawé sanggeus pandémik Covid-19 di Indonésia. Pamustunganana, ieu artikel dijieun pikeun ngabahas temuan utama atawa temuan konci tina panalungtikan anu geus dilaksanakeun.
Tempat wisata nu aya di Lembang Bandung salah sahijina Tangkuban Parahu. Hiji waktu urang mawa dulur ti Turki ka tempat ieu. Rada reuwas sabab harga tiket jang orang asing mahal pisan. Lantaran orang asing kudu mayar kira-kira sapuluh kali lipat tibatan wisatawan lokal. Kanggo manajemenna mugia kahareupna henteu deui ngalakukeun diskriminasi harga tiket. Tuluy pas asup ka jero kurang nyaman oge ku pedagang nu sok ngingintil wae nawarkeun dagangeunna. Maranehna bakal eureun ngingintil saberes urang nolak tawaran maranehna ku cara sopan tapi teges. Pokona ulah mere harepan ka maranehna siga ngomong henteu tapi tutuluyan ningali barang dagangan maranehna. Lain ngaulahkeun dagang, tapi jadi nyieun suasana teu leluasa jang menikmati pemandanganna.
Khotbah nyaeta pidato kaagamaan nu hakekatna jang nyeruan jamaah atawa ummat muslim supaya leuwih ningkatkeun kaimanan jeng kataqwaan ka Gusti Allah SWT. Khotbah dina Islam nyaeta dilaksanakeun di waktu tertentu, nyaeta dina rangkaian sholat jumah jeung sholat Ied. Khotbah sholat ied wajib dilaksanakeun ku khotib laki-laki. Khatib oge kedah suci tina hadas besar oe hadas kecil. Teras, pakean nu diangge ku khotib kudu nutupan aurat. Dina nyampaikeun khotbahna, khotib kedah tatih pami masih keneh mampu. Khotbah sholat ied teh sakurang-kurangna kedah didangu ku opat puluh jamaan supados sah. Waktu pelaksanaan hotbah sholat ied teh nyaeta saatos dilaksanakeun sholat ied sabanyak dua rokaat.
Bu Ratna ayeuna tara katempo meuli gas LPG di warung. Seueur tatangga nu naroskeun kunaon Bu Ratna tara meuli gas. Bu Ratna tetela ayeuna tos ngagunakeun kompor listrik. Kompor listrik teh teu peryogi nu ngarana gas LPG. Kompor listrik mah nganggo listrik salaku sumber panas benten sareng kompor konvensional nu nganggo sene salaku sumber panasna. Alesan utama Bu Ratna ngalih ti kompor konvensional ka kompor listrik teh kusabab leuwih aman. Seueur warta nu ngawartoskeun kajadian gas meledak. Usaha pikeun ngaminmalisir kajadian eta teh nyaeta Bu Ratna ngalih ka kompor listrik. Bu Ratna nyarios upami masak make kompor listrik teh leuwih gampil sareng karasa leuwih modern.
Salah sahiji peninggalan kabudayaan jaman baheula nyaeta senjata tradisional. Kaayaan senjata tradisional lain wae saukur peninggalan estetika, tapi oge saksi bisu sejarah dina ngusir jeung ngamusnahkeun para penjajah atawa musuh. Senjata pusaka nu pada masana dipake jang perang teh dugi ka ayeuna aya keneh nu tersimpan rapih di museum. Unggal malam satu suro ge sering dimandian ngangge upacara jeung ritual adatna. Hal ieu nunjukkeun yen kabudayaan Indonesia teh kaya pisan, malahan masih terjaga nepi ka jaman kiwari. Ku kituna, salaku masyarakat Indonesia urang wajib miara ieu kalestarian senjata pusaka. Ulah nepi ka joledar komo teu apal mah. Yuk urang babarengan minimal pupusti ieu peninggalan pusaka!
Alpuket nyaéta buah anu tiasa digolongkeun kana buah atanapi sayuran. buah sabab boga siki atawa biji sedengkeun dianggap sayur sabab rasana hambar. tapi ku éta sabenerna ngajadikeun alpukat leuwih loba bisa di gunakeun. Lamun di jadikeun buah alpuket olah jadi minuman nu seger, enak jeung sehat rasa na enak amis alpuket bisa diolah jadi buah, bisa di jus, dijieun alpuket kocok, dijadikeun topping és buah, jeung sajabana. Bisa oge di jadkeun masakan nu rasa na asin saperti  di dahar jeung sushi  atawa roti jeung sajabana. ti eta alpukat oge loba mangfaat jeung vitamin anu pohara alus pikeun awak saperti Ngabantosan Ngajaga Beurat, Nyegah kabebeng Ngabantosan Ngadalikeun Tekanan Darah, Ngabantosan Ngajaga Kaséhatan Panon, jeung Mantuan ngajaga kaséhatan jantung.
Basa Liburan tengah samester kamari urang jeung kulawarga mudik balik ka lembur bapak di jawa timur, jarak na ti dieu ka lemburna lamu naek mobil bisa 10 nepi 12 jam. urang mangkat burit rek magrib kaditu terus nepi ka jawa timur madiun persisna isuk na deui. Di  jawa timur loba pisan dahareun khas nu rasana enak enak pisan diantara na aya nasi pecel, rujak cingur jeung rawon. Diantara eta uang leuwih resep kana rawon. Rawon nyaeta sop daging warna hideung, warna hideung na di benangkeun tina pucung. Rasa na nu gurih komo di tambahan endog asin, toge sambel jeung jeruk nipis makin enak. Rawon di jawa timur babari pisan di panggihan, aya di warung warung leutik nepi ka restorant mewah.
Kamari abdi meser kulkas freezer kangge di warung. Biasana abdi sok nyimpen barang dibekukeun dina freezer kulkas biasa anu ukuranna leutik. Tah sabab teu mahi, jadi we abdi meser kulkas freezer nu eusina bakal beku sadaya, jadi bisa nyimpen barang dagangan seueur. Abdi teh sok nyimpenan minuman dibungkusan atawa nyieun es krim tina gorio-rio. Malahan mah kadang sok nyieunan es kul-kul tina bungbuahan. Alhamdulillah barang jualanna laku terus, jadi aya peningkatan dina pembeli. Mantakna abdi meser deui freezer supaya mahi loba barang dagangan jeung bisa nyimpen daging ongkoh jang stok masakan di imah. Abdi ge jadi sering nyieunan es batu jang dijualan di imah.
Pikeun maranéhanana anu milih olahraga ekstrim, aranjeunna dina minoritas. Kusabab kahirupan pinuh ku rutinitas sareng monoton, janten aya bule anu resep olahraga ekstrim sabab hoyong kéngingkeun sensasi kejutan anu langkung kuat anu tiasa dicandak tina hormon adrenalin.. Kanyahokeun yén budak téh loba tanaga, contona resep lumpat, luncat, ngarobah kagiatan di imah, ngaganggu kolot atawa dulur-dulurna jsb. Ayeuna, pikeun nyalurkeun énergi anu kaleuleuwihi ieu kana hal anu positip, kolot Perancis boga cara, nya éta ku cara ngadaftarkeun budakna ti SD nepi ka klub olahraga. Tinimbang nyieun kajahatan di imah, éta hadé ngagunakeun tanaga maranéhanana pikeun nourish diri jeung diajar disiplin. Aya seueur pilihan klub olahraga di Perancis, ti olahraga anu warisan tradisional (berkuda, anggar atanapi maén bal) dugi ka olahraga énggal anu asalna ti nagara sanés (kravmaga-Israel, kendo-Jepang, capoeira-Brazil, jsb). Latihan olahraga ieu dituluykeun kana rumaja sareng sababaraha janten atlit anu luar biasa. Adhering kana cara Perancis hirup, abdi ogé nempatkeun kids di klub olahraga, cikal di sinkronisasi ngojay jeung bungsu di judo na Anggar.